Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
6 ธ.ค. 2559

SET เคลื่อนไหวแคบ แต่ยังลุ้นเป้าหมายระยะสัปดาห์ที่ 1,520 +/- จุด… “ซื้อ” RJH
ดัชนี SET อยู่ที่ 1,504.28 จุด +2.62 จุด +0.17% ปริมาณซื้อขาย 17,279 ลบ.
 
          แนวรับ :          1,500 / 1,490          แนวต้าน :          1,508 / 1,520
 
สรุปทิศทางและแนวโน้มตลาด
          SET เคลื่อนไหวแคบ…ขณะที่ยังลุ้นเป้าหมายระยะสัปดาห์ที่ 1,520 จุด: SET เคลื่อนไหวแคล ด้วยปริมาณการซื้อขายลดลงต่ำกว่า 2 หมื่นล้านบาทในช่วงเข้าที่ผ่านมา แต่ยังลั้นการปรับสูงขึ้นไปที่เป้าหมายระยะสัปดาห์ที่ 1,520 +/- จุด เหมือนเดิม จาก 1) แรงซื้อหุ้นผ่านกองทุน LTF 2) ราคาน้ำมันมีแนวโน้มปรับสูงขึ้นต่อหลัง OPEC ลดกำลังการผลิตลง เป็นปัจจัยบวกต่อกลุ่มพลังงาน ขณะที่ Consensus เริ่มปรับประมาณการกำไรหุ้นกลุ่มพลังงานขึ้นในช่วง 2 สัปดาห์ที่ผ่านมา มองการปรับลดลงของ PTTGC วันนี้ เป็นโอกาส “ซื้อ” ด้วยเป้าหมายพื้นฐาน 73 บาท และ 3) คาดรัฐบาลอกมาตรการกระตุ้นบริโภคเพิ่มในช่วง 1-2 สัปดาห์นี้ และความคืบหน้าลงทุนรถไฟรางคู่-รถไฟฟ้า มูลค่ารวม 3 แสนล้านบาทแนะนำ “ซื้อ” PTT PTTGC BJC (การออกหุ้นกู้ 2.8 หมื่นล้าน ต้นทุนดอกเบี้ยเฉลี่ย 3.1% เป็นปัจจัยบวกต่อกำไรปีหน้า) CK HMPRO CPALL และ BEAUTY
          “ซื้อ” RJH…จำนวนผู้ป่วยเพิ่มขึ้น หนุนกำไรโต 53-29% ในปี 2016-17: แนะนำ “ซื้อ” RJH ด้วยเป้าหมายพื้นฐาน 29.0 บาท ด้วยปัจจัยสนับสนุนจาก 1) การเติบโตกำไรสูง 53% ปีนี้ และ 29% ปีหน้า สูงที่สุดในกลุ่มโรงพยาบาล (PEG 1.2x ต่ำกว่ากลุ่มที่ 3.5x) จากจำนวนผู้ป่วยที่เพิ่มขึ้นมากกว่าคาด และศูนย์โรคหัวใจได้รับการตอบรับที่ดีและเข้าสู่จุดคุ้มทุนแล้วในเดือน ต.ค.ที่ผ่านมา 2) แนวโน้มการปรับค่ารักษาพยาบาลตามความร้ายแรงของโรค (RW) ของประกันสังคมปีหน้า เป็นปัจจัยบวกต่อกลุ่มโรงพยาบาลที่รับลูกค้าประกันสังคม โดย RJH มีสัดส่วนรายได้จากลูกค้าประกันสังคมสูง 45% สูงสุดในกลุ่มโรงพยาบาลที่รับลูกค้าประกันสังคม 3) การขยายเตียงที่โรงพยาบาลราชธานีเป็น 184 เตียง (จาก 161 เตียง) และราชธานีโรจนะ เป็น 48 เตียง (จาก 24 เตียง) ในปี 2017 รวมถึงเพิ่มสัดส่วนการรักษาโรคเฉพาะทาง และ MRI จะป็นปัจจัยหนุนการเติบโตกำไรในระยะยาว
 
หุ้นที่น่าสนใจทางเทคนิค
          RML “ซื้อ” ราคาหุ้นแกว่งตัวขึ้นต่อหลังพักตัว พร้อมปริมาณการซื้อขายสูงต่อเนื่อง  สอดคล้องกับเครื่องมือ ADX และ MACD เป็นบวกชี้ขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 1.35 บาท ผ่านได้มีเป้าหมายถัดไปที่ 1.42 บาท
          VGI “ซื้อ” ราคาหุ้นเริ่มฟื้นตัวขึ้นทดสอบ Downtrend Line พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ ตัด DI- ขึ้น และ MACD ชี้ขึ้นมีแนวโน้มเป็นบวกมีแนวต้านแรกที่ Downtrend Line 5.25 บาท และแนวต้านถัดไปที่ 5.80 บาท
          FORTH “ซื้อ” ราคาหุ้นดีดตัวขึ้นอีกครั้ง พร้อมปริมาณการซื้อขายลดลงในช่วงพักตัว สอดคล้องกับเครื่องมือ MACD ชี้ขึ้นทำจุดสูงใหม่และเส้นค่าเฉลี่ยทำ Golden Cross เป็นจังหวะซื้อเก็งกำไร มีแนวต้านแรกที่ 7.30 บาท และถัดไปที่ 7.70 บาท